ماچھی واڑا

<div style="direction:rtl; font-family:tahoma">

ماچھی واڑا  ضلع لدھیاݨا پنجاب دا اک نگر اے ۔ ماچھی واڑا گرودوارا چرنکنول صاحب کر کے مشہور اے ۔ چرنکنول دا مطلب ہے کمل دے پھلاں ورگے چرن مطلب گراں دے چرن۔
جدوں اورنگزیب دی فوج نے چمکور صاحب دے قلعے تے حملہ کیتا تاں گورو جی اس دے حملے توں بچ کے ماچھی واڑے دے جنگلاں وچ آ گئے۔ بھائی مان سنگھ، بھائی دئیا سنگھ تے بھائی دھرم سنگھ نے اوہناں نوں کنڈیدار جنگل پار کرن توں بعد آ کے اتھے ستے ہوئے پایا۔ ایہ واقعہ 7 دسمبر 1705 دا ہے۔ ہر سال دسمبر مہینے دے تیسرے ہفتے اس یاد وچّ بہت وڈا میلہ لگدا ہے۔ بعد وچ اس تھاں تے ہی گرودوارہ چرنکنول صاحب دی اساری کیتی گئی۔

مغلاں نوں اوہناں دے ماچھی واڑے آؤن بارے پتہ لگ گیا۔ پر گراں دے دو مسلمان بھگتاں غنی خاں تے نبی خاں نے اوہناں نوں اک پالکی وچ بٹھایا تے اوہناں نوں 'اچ دا پیر' دا روپ دے کے اتھوں کڈھ کے لے گئے۔ گورو جی لمبی یاترا توں بعد لدھیانے وکھے عالم گیر صاحب پہنچے تے اس توں بعد کوٹ کپورے دے لاکھی جنگل وچ چلے گئے۔

ماچھی واڑے دا گرودوارہ ‘چرنکنول صاحب’ پنجابیاں لئی اک وڈی دھارمک تھاں بن گئی۔

اس تھاں تے گورو جی نے ہیٹھ لکھیاں پنکتیاں دا اچارن وی کیتا۔

“متر پیارے نوں حال مریداں دا کہنا ۔۔
تدھُ بنُ روگُ رجائیاں دا اوڈھن ناگ نواساں دے رہنا ۔۔
سول صراحی کھنجرُ پیالہ بنگ قصائیاں دا سہنا ۔۔
یارڑے دا سانوں ستھرُ چنگا بھٹھّ کھیڑیاں دا رہنا ۔۔“

ماچھی واڑے وچ ای گورو جی دے بھگتاں غنی خاں تے نبی خاں دے ناں تے اک گردوارا 'گرودوارا غنی خاں نبی خاں' دی اساریا گیا۔

گرودوارہ چوبارا صاحب تے گرودوارہ اچ دا پیر اتھے ہور تریخی گردوارے ہن۔

 لوک گݨتی 
2011 دی ماݨس گِنتری دے مطابق ماچھی واڑے دی لوک گِنتی 24،916 ہے۔ ماچھی واڑے وچ ٪60 لوک پڑھے لکھے ہن جد کہ پورے بھارت وچ ٪59.5 لوک پڑھے لکھے ہن۔ بندیاں وچوں ٪64 تے عورتاں وچوں ٪56 پڑھیاں لکھیاں ہن۔ ماچھی واڑے دی ٪14 جنسنکھیا 6 سال دی عمر توں چھوٹی ہے۔

حوالے

گٹھ:چڑھدے پنجاب دے شہر
گٹھ:چڑھدا پنجاب